Apdziras

Apdziras () ir staipekņu dzimtas (Lycopodiaceae) ģints. Sākotnēji tās tika iekļautas radniecīgajā staipekņu ģintī (Lycopodium).Langenfelds V.., Ozoliņa E., Ābele G. Augstāko augu sistemātika. Rīga: Zvaigzne, 1973. 81. lpp.  Apdzirām, atšķirībā no citiem staipekņiem, sporu nesēji (sporangiji) atrodas starp lapām — visbiežāk stumbra vidusdaļā, nevis vālītēs zaru galotnēs.Rokasgrāmata bioloģijā. Rīga : Zvaigzne ABC, 2015. 177. lpp. ISBN 978-9934-0-1595-3.

PPG I klasifikācijā (2016) apdziras ir viena no apdziru apakšdzimtas (Huperzioideae) trim ģintīm, tajā iekļautas 25 sugas.PPG I (2016). "A community-derived classification for extant lycophytes and ferns". Journal of Systematics and Evolution. 54 (6): 563—603. Skatīts: 2024.01.11. Citi avoti šo apakšdzimtu sīkāk nedala un atzīst tikai Huperzia ģinti ar aptuveni 340 sugām."Huperzia Bernh.". Plants of the World Online. Royal Botanic Gardens, Kew. Skatīts: 2024.01.11.

Latvijā sastopama tikai viena suga — apdzira (Huperzia selago).

 Apraksts 
Apdziru ģints augiem ir stāvi, šķērsgriezumā apaļi, nezaroti dzinumi vai arī stumbra galotne dakšveidīgi zarojas. Tiem nav ložņājošu stumbru, kas raksturīgi vairākām staipekņu sugām. Stumbru klāj sīkas trīsstūrveida vai lancetiskas lapas. Stumbra vidusdaļā starp lapām veidojas ieapaļi sporu nesēji (sporangiji), kuros attīstās tetraedra formas sporas. Apdziru sporas var būt ar seklām rievām, vidusdaļā ieliektas. Tām dīgstot, izveidojas gametofīts — protallijs, kura attīstība notiek pazemē. Tā kā protallijs bez gaismas nevar veikt fotosintēzi, tā barošanās ir atkarīga no mikorizas sēnēm.Wagner Jr., Warren H. & Beitel, Joseph M., "Huperzia" , in Flora of North America. Skatīts: 2024.01.11.

Starp lapām var attīstīties pumpuriem līdzīgi veidojumi, kas pēc nobriešanas atdalās no auga stumbra, tādējādi apdziras spēj vairoties veģetatīvi. Tā kā dabā pastāv dažādu apdziru sugu krustošanās, šāds vairošanās veids ļauj izplatīties arī sterilajiem hibrīdiem.

 Ekoloģija 
Dažādas apdziru sugas sastopamas mērenajā klimata joslā, Alpu un tropiskajos Āzijas kalnos.Hassler, Michael "Lycopodium", World Ferns. Synonymic Checklist and Distribution of Ferns and Lycophytes of the World. Skatīts: 2024.01.10. Apdziras aug uz zemes vai uz klintīm. Atšķirībā no tropu apdziru ģints (Phlegmariurus), tām nav epifītisku sugu.

 Atsauces 

Kategorija:Staipekņi